google/wiki40b huggingface dataset:
Iron Fist

Ιστορία του δίσκου

Το "Iron Fist" είναι το τελευταίο στούντιο άλμπουμ το οποίο κυκλοφόρησαν οι Motörhead με τον κιθαρίστα Έντι Κλαρκ στη σύνθεση τους. Ο Κλαρκ ήταν απογοητευμένος με τις μέχρι τότε παραγωγές των δίσκων τους από τον Βικ Μέηλ και είχε προτείνει στα υπόλοιπα μέλη του σχήματος να κάνουν οι ίδιοι την παραγωγή.

Το άλμπουμ ηχογραφήθηκε κατά κύριο λόγο το Φεβρουάριο του 1982 στα "Ramport Studios" και τα "Morgan Studios" του Λονδίνου, σ παραγωγή του Κλαρκ με τη βοήθεια του Ντικ. Ο τίτλος του δίσκου είναι εμπνευσμένος από την ονομασία την οποία έφερε το συγκρότημα για κάποιες εμφανίσεις στο παρελθόν, "Iron Fist and the Hordes from Hell".

Η κυκλοφορία έγινε τον Απρίλιο του 1982 με το δίσκο να ανεβαίνει στο βρετανικό Top-10 και να γίνεται ασημένιος λίγες εβδομάδες μετά την έκδοση του, συνοδευόμενο από το ομώνυμο σινγκλ το οποίο έφθασε στο # 29. Αυτός ήταν ο πρώτος από μία πεντάδα δίσκων των Motörhead ο οποίος μπήκαν στη λίστα του Billboard, αλλά δεν κατάφεραν να ανέβουν στις πρώτες εκατό θέσεις.

Η περιοδεία για την προώθηση του δίσκου ξεκίνησε στις 17 Μαρτίου 1982 από το Αμπερντίν της Σκωτίας, με το συγκρότημα να δίνει 24 συναυλίες επί βρετανικού εδάφους μέχρι τα μέσα Απριλίου, με τους Tank να ανοίγουν τις εμφανίσεις τους. Στις 12 Μαΐου ξεκίνησαν την βορειοαμερικανική περιοδεία τους από το Τορόντο του Καναδά για να ολοκληρωθεί στο Κόρπους Κρίστι του Τέξας μετά από 19 εμφανίσεις. Στα τέλη Ιουνίου πραγματοποίησαν την πρώτη τους περιοδεία στην Ιαπωνία Για να συνεχίσουν τον Αύγουστο του 1982 με το ευρωπαϊκό σκέλος της περιοδείας, περνώντας από την Γιουγκοσλαβία, τη Σουηδία, το Βέλγιο, την Ολλανδία, την Αυστρία, την Ιταλία, την Ισπανία, τη Γαλλία και τη Γερμανία.

Ο Κλαρκ αποχώρησε από το συγκρότημα μετά την ηχογράφηση του ΕΡ "Stand by Your Man" με την Γουέντι Ο. Ουίλιαμς.

Τραγούδια

1. Iron Fist (Kilmister, Clarke, Taylor) - 2:55

2. Heart of Stone (Kilmister, Clarke, Taylor) - 3:04

3. I'm the Doctor (Kilmister, Clarke, Taylor) - 2:43

4. Go to Hell (Kilmister, Clarke, Taylor) - 3:10

5. Loser (Kilmister, Clarke, Taylor) - 3:57

6. Sex & Outrage (Kilmister, Clarke, Taylor) - 2:10

7. America (Kilmister, Clarke, Taylor) - 3:38

8. Shut it Down (Kilmister, Clarke, Taylor) - 2:41

9. Speedfreak (Kilmister, Clarke, Taylor) - 3:28

10. (Don't Let 'em) Grind Ya Down (Kilmister, Clarke, Taylor) - 3:08

11. (Don't Need) Religion (Kilmister, Clarke, Taylor) - 2:43

12. Bang to Rights (Kilmister, Clarke, Taylor) - 2:43

Βραβεία

Iron Fist (άλμπουμ)
Ηνωμένο Βασίλειο (BPI Certification): Ασημένιος
Γιαννάκης Χρυσοστομής

Πολιτική διαδρομή

Στις 5 Ιανουαρίου 1999 διορίστηκε Υπουργός Άμυνας στην Κυβέρνηση Γλαύκου Κληρίδη, θέση στην οποία παρέμεινε ως τις 24 Αυγούστου 1999.
Βάου ι Ντέγια

Γεωγραφία

Η Βάου ι Ντέγια βρίσκεται περίπου 10 χιλιόμετρα νότια της Σκόδρας στον ποταμό Δρίνο ο οποίος δίνει και το όνομα της πόλης, το οποίο σημαίνει βόρεια της Ντέγια. Η τοποθεσία βρίσκεται ανάμεσα στις παράκτιες πεδιάδες και τα αλβανικά υψίπεδα. Ο Δρίνος, ο μακρύτερος ποταμός της Αλβανίας, πηγάζει από τα βουνά και χωρίζεται σε δύο κλάδους. Κοντά στη Βάου ι Ντέγια υπάρχει φράγμα επί του ποταμού. Μετά το φράγμα βρίσκεται η δεξαμενή Σπαθάρα, η οποία χρησιμοποιείται για την παραγωγή ενέργειας στον Υδροηλεκτρικό Σταθμό Άστα.

Ιστορία

Οι Ρωμαίοι κατασκεύασαν στην περιοχή ένα οχυρό κατά τη διάρκεια του 4ου αιώνα για να προστατεύσουν την οδό προς την Πρίστινα από τις επιθέσεις εξ Ανατολής και Βησιγότθων. Η Σάρντα (αλβανικά: Shurdhahi‎) είναι επίσης ρωμαϊκό οχυρό. Η κορυφή του λόφου χρησιμοποιούνταν από την περιοχή των Ιλλυρίων. Η κατοίκηση στην περιοχή αυτή διήρκεσε έως τον 15ο αιώνα, όταν η Αλβανία καταλήφθηκε από τους Οθωμανούς.
Το 1361 κατασκευάστηκε εκκλησία στην περιοχή, η οποία είναι ένα από τα ελάχιστα μη Βυζαντινά αλλά Γοτθικά κτίσματα στην Αλβανία. Ο ναός της Θεοτόκου που βρισκόταν στην περιοχή καταστράφηκε. Τα ερείπια του ναού του Αγίου Μάρκου από τον 14ο αιώνα βρίσκονται στο μεσαιωνικό κάστρο. Το οχυρό της Βάου ι Ντέγια, το οποίο ονομαζόταν Ντέγκνα, ήταν σημαντικός τελωνειακός σταθμός στην προ-οθωμανική περίοδο. Ο Σκεντέρμπεης πολέμησε κατά των Ενετών για την κατάληψη της περιοχής.
Το 1052 συστάθηκε η επισκοπή της Σάπα στην περιοχή, με την έδρα της αρχικά στη Σάπα (σημερινό Νενσάτ) και αργότερα στη Βάου ι Ντέγια. Ένας νέος ναός, αφιερωμένος στη Μητέρα Τερέζα βρίσκεται στο κέντρο του Λατς.

Οικονομία και μεταφορές

Περίπου το 1/3 της έκτασης του πρώην δήμου χρησιμοποιείται για γεωργικούς σκοπούς. Το 1/3 του εργατικού δυναμικού δήλωνε άνεργο το 2008, ενώ στην πόλη υπάρχουν 9 δημοτικά σχολεία και 2 γυμνάσια.
Η κατασκευή του φράγματος ξεκίνησε τη δεκαετία του 1960, και ολοκληρώθηκε το 1975 όταν και τέθηκε σε λειτουργία ο υδροηλεκτρικός σταθμός. Ο σταθμός αυτός είναι ένας από τους μεγαλύτερους στην Αλβανία.
Η περιοχή της τεχνητής λίμνης δεν αποτελεί αντικείμενο τουριστικής εκμετάλλευσης μιας και υπάρχουν ελάχιστα εστιατόρια και ξενοδοχεία.
Η εθνική οδός SH 1 που συνδέει τα Τίρανα με την Σκόδρα περνά έξω από την πόλη. Ακόμη υπάρχει σιδηροδρομικός σταθμός στην περιοχή Μιέντα. Ακόμη, η εθνική οδός SH 5 που συνδέει την Πούκα με το Κομάν περνά από την περιοχή.
Ίβυκος

Το έργο του

Στον Ίβυκο αποδίδονταν επτά ποιητικά βιβλία, από τα οποία όμως διασώθηκαν λίγα μόνο αποσπάσματα. Ακέραιοι βρίσκονται σήμερα μόλις 40 στίχοι του. Από τα ποιήματά του σημαντικότερα θεωρούνται τα ερωτικά, για την πρωτοτυπία και το θερμό τους συναίσθημα. Το είδος του θρησκευτικού ύμνου, που ο Στησίχορος τον είχε μετασχηματίσει σε ηρωικό, διαφοροποιήθηκε εκ νέου από τον Ίβυκο προς το καλύτερο, ώστε από αυτόν να γεννηθεί το εγκώμιο, δηλαδή ένας ύμνος καθαρά ανθρωποκεντρικός. Τα ποιήματά του πλησιάζουν περισσότερο στην τεχνοτροπία της λεσβιακής-αιολικής σχολής, χωρίς να απέχουν και από τη δωρική. Ο Ίβυκος μπορεί να χαρακτηρισθεί έτσι ως συνδετικός κρίκος ανάμεσα στα δύο ποιητικά ρεύματα, καθώς μιμήθηκε τόσο τον Στησίχορο όσο και τη Σαπφώ. Η διάλεκτός του περιέχει ανάμικτα γλωσσικά στοιχεία και τύπους, πολλούς τεχνητούς.
Ως λυρικός ποιητής, ο Ίβυκος κατατάχθηκε από τους Αλεξανδρινούς γραμματικούς πέμπτος ή έκτος στον «Κανόνα» των εννέα λυρικών («μελικών και χορικών») ποιητών, αμέσως μετά τη Σαπφώ και τον Στησίχορο. Η ποίησή του διακρινόταν για τη μεγάλη περιγραφική της δύναμη και την έντεχνη κατασκευή των στροφών.
Τα σωζόμενα αποσπάσματα του έργου του εκδόθηκαν για πρώτη φορά το 1833 και ύστερα το 1882 στη Λειψία.
Αναφέρεται ότι ο Ίβυκος εφεύρε το μουσικό όργανο σαμβύκη, όπως και το «ιβύκινο» (το δεύτερο αναφέρεται μόνο από το Λεξικό της Σούδας).
Παρασύνθετη λέξη

Παρασύνθετη λέξη ονομάζεται η λέξη, η οποία σχηματίζεται με τη διαδικασία της παρασύνθεσης, η οποία είναι σύνθεση λέξης όχι από απλή, αλλά από σύνθετη λέξη. Επίσης, ως παρασύνθετες ορίζονται και οι λέξεις που σχηματίζονται από την ένωση δύο λέξεων με την προσθήκη παράγωγης κατάληξης.
Λιμάνι του Ναραγιανγκάντζ

Ιστορία

Το λιμάνι άρχισε να λειτουργεί επίσημα το 1862. Το Ναραγιανγκάντζ ήταν η κύρια πύλη προς τη Ντάκα κατά τη διάρκεια της Βρετανικής κυριαρχίας. Το λιμάνι είχε θαλάσσιες συνδέσεις με τα σημαντικότερα λιμάνια της Βεγγάλης, το Ασσάμ και τη Βιρμανία, συμπεριλαμβανομένης της Ντάκα, της Καλκούτα, της Τσιταγκόνγκ, του Ακγιάμπ, του Ρανγκούν, του Κατσάρ και του Σιλχέτ. Έγινε κέντρο εμπορίου για εμπορεύματα όπως η γιούτα, η ξυλεία, το αλάτι, τα κλωστοϋφαντουργικά προϊόντα, το λάδι, το βαμβάκι, ο καπνός, τα αγγεία, οι σπόροι και το καρύδι μπετέλ. Η Βρετανική κυβέρνηση το δήλωσε ως "Λιμάνι Ελεύθερο από Φόρους" το 1879.
Η Rally Brothers & Co. ήταν η πρώτη εταιρεία που ξεκίνησε επιχειρήσεις γιούτα στο λιμάνι του Ναραγιανγκάντζ. Πολλές Βρετανικές εταιρείες ίδρυσαν εμπορικούς σταθμούς στην περιοχή και χρησιμοποιούσαν μεσάζοντες, που ονομάζονταν μπεπάρι, πηγή πρώτης γιούτα από την ενδοχώρα. Ένα εμπορικό επιμελητήριο ιδρύθηκε το 1904. Τον Αύγουστο του 1907, 20 εταιρείες ασχολούνταν με το εμπόριο γιούτας του Ναραγιανγκάντζ, από τις οποίες οι 18 ήταν Ευρωπαϊκές. Ινδουιστές έμποροι άνοιξαν διάφορους μύλους βαμβακιού στη δεκαετία του 1920, συμπεριλαμβανομένου του κλωστηρίου Ντακεσουάρι, το Μύλο Βαμβακιού Τσιτταραντζάν και το Μύλο Βαμβακιού Λάξμι Ναραγιάν. Το 1950, οι μύλοι γιούτας Ανταμτζί, ο μεγαλύτερος μύλος γιούτας στον κόσμο, ιδρύθηκε κοντά στο λιμάνι. Η κυβέρνηση του Πακιστάν ανέπτυξε το σύγχρονο λιμάνι τον Ιούνιο του 1955. Στη δεκαετία του 1960, η Βασίλισσα Ελισάβετ Β΄, ο διάδοχος Ακιχίτο και ο Βασιλιάς Πουμιπόν ήταν μεταξύ των ξένων αξιωματούχων που επισκέφθηκαν το λιμάνι του Ναραγιανγκάντζ και τους Μύλους Γιούτας Ανταμτζί.
Το σημερινό Μητροπολιτικό Εμπορικό και Βιομηχανικό Επιμελητήριο στο Μπαγκλαντές έχει τις ρίζες του στο Επιμελητήριο του Ναραγιανγκάντζ που ιδρύθηκε το 1904.

Λιμενικές εγκαταστάσεις

Το λιμάνι έχει ένα διώροφο κτίριο για τον τερματικό σταθμό, επτά λιμενοβραχίονες RCC, δέκα πλωτές προβλήτες για τα σκάφη και μια σειρά από αποθήκες που καλύπτουν συνολικό εμβαδόν 62.000 τετραγωνικών ποδιών. Το λιμάνι συνδέεται με την Ντάκα μέσω των Μπανγκλαντεσιανών Σιδηροδρόμων και τριών δρόμων.

Βιομηχανία

Τα περίχωρα του λιμανιού του είναι ένα κέντρο παραγωγής ζωτικής σημασίας του Μπαγκλαντές, συμπεριλαμβανομένου της βιομηχανίας κλωστοϋφαντουργίας, ναυπηγικής, επεξεργασίας τροφίμων, χημικών ουσιών, χαρτοπολτού και χαρτιού, μηχανημάτων και προϊόντων μετάλλων, χημικών προϊόντων, ξύλινων προϊόντων, καταναλωτικών αγαθών και κατασκευαστικών υλικών του Μπανγκλαντές.
Ισόγλωσσο

Ισόγλωσσο ή ισόγλωσση γραμμή είναι η συμβατική και κατά προσέγγιση απόδοση σε χάρτη του ορίου ανάμεσα σε δύο γλωσσικά φαινόμενα. Τα φαινόμενα αυτά μπορούν να αφορούν όλους τους τομείς της γλώσσας όπως η φωνητική, η μορφολογία, το λεξιλόγιο, η σύνταξη, μπορούν δηλαδή να αφορούν την προφορά ενός φωνήεντος, τη σημασία μιας λέξης, διαφορετικές καταλήξεις ή κάποιο συντακτικό χαρακτηριστικό. Οι διάλεκτοι χωρίζονται συνήθως από ένα σύνολο διαφορετικών ισόγλωσσων γραμμών, ως «δέσμη ισογλώσσων».
Τα ισόγλωσσα χρησιμοποιούνται στους γλωσσικούς άτλαντες από τον γλωσσολογικό κλάδο της διαλεκτολογία.
Ισόγλωσση γραμμή είναι, για παράδειγμα, η συμβατική αποτύπωση των διαφορών στο φωνηεντικό σύστημα των ελληνικών ιδιωμάτων που τα χωρίζει σε βόρια και νότια. Από τα πιο γνωστά ισόγλωσσα είναι το ισόγλωσσο Κέντουμ-Σάτεμ που χωρίζει τις ινδοευρωπαϊκές γλώσσες σε δύο μεγάλες ομάδες. Παραδείγματα δεσμών ισογλώσσων που διακρίνουν διαλέκτους είναι η γραμμή Μπένραθ που χωρίζει την Άνω από την Κάτω γερμανική, γραμμή Λα Σπιέντζα-Ρίμινι που χωρίζει τις ανατολικές από τις δυτικές ρομανικές γλώσσες.
Σχολή Γαλατά

To κτίριο της Σχολής Γαλατά στεγάζεται σε ένα από τα πλέον όμορφα κτίρια της Κωνσταντινούπολης. Θεμελιώθηκε το 1885, ενώ η Σχολή ξεκίνησε να λειτουργεί το 1900. Αρχικά αρρένων και από το 1935 και έπειτα μεικτό, το σχολείο του Γαλατά διαδραμάτισε σημαντικό ρόλο στην πνευματική ζωή της Πόλης, αφού στα διευθυντικά του έδρανα κάθισαν μεγάλες προσωπικότητες των Γραμμάτων.
Τον Φεβρουάριο του 2012 το Συμβούλιο της Γενικής Διεύθυνσης Βακουφίων, αποφάσισε την επιστροφή του κτιρίου της Σχολής Γαλατά, το οποίο είχε καταχωρηθεί υπό το όνομα του τουρκικού δημοσίου, στους νόμιμους ιδιοκτήτες του (Εφορεία της Κοινότητας των Ναοί] και της Σχολής Γαλατά) βάσει του νόμου που ψηφίστηκε τον Αύγουστο του 2011 για τα βακούφια. 
Aναμένεται δε να αποτελέσει προηγούμενο και για τις μετέπειτα αποφάσεις του Συμβουλίου, όπως αναφέρεται στη ιστοσελίδα του Συνδέσμου Υποστήριξης Ρωμαίικων Κοινοτικών Ιδρυμάτων. 
Την 22α Μαρτίου 2012, συνετελέσθει η πρώτη επιστροφή περιουσίας στα πλαίσια του νόμου που ετέθη σε εφαρμογή την 27η Αυγούστου 2011, αναφέρει η ανακοίνωση που εκδόθηκε από το γραφείο του υπουργού.
Γκρικτάουν

Γκρικτάουν (Greektown) είναι ένας αγγλικός όρος της καθομιλουμένης που χρησιμοποιείται για να περιγράψει γειτονιές διαφόρων πόλεων εκτός Ελλάδος, στις οποίες έχουν εγκατασταθεί Έλληνες μετανάστες και κυριαρχεί το ελληνικό στοιχείο στις κατοικίες, στις υπηρεσίες και στις επιχειρήσεις.

Ιστορικά στοιχεία

Ως παλιότερη περίπτωση περιοχής με κυρίαρχο το ελληνικό στοιχείο μπορεί να θεωρηθεί το Φανάρι στην Κωνσταντινούπολη ή η συνοικία Σάτμπι στην Αλεξάνδρεια. 
Επίσης, για πολλούς αιώνες υπήρχε στη Βιέννη το "Ελληνικό τετράγωνο" (das Griechenviertel). Αν και αργότερα η ελληνική κοινότητα της πόλης μετακινήθηκε σε άλλες συνοικίες, μέχρι σήμερα υπάρχει εκεί ένα παραδοσιακό αυστριακό εστιατόριο με το όνομα "Griechenbeisl΄" (Ελληνική ταβέρνα) καθώς και η "οδός Ελλήνων" (Griechengasse).
Αναλόγως, ελληνική γειτονιά υπήρχε για πολλούς αιώνες στη Βενετία.

Γκρικτάουν (μοντέρνα εποχή)

Στη νεώτερη εποχή η ονομασία "Γρικτάουν" δόθηκε σε συνοικίες αγγλοσαξονικών χωρών, όπου εγκαταστάθηκαν πολλοί Έλληνες μετανάστες.
Μονή Αγίου Γεωργίου Αστακού

Η Ιερά Μονή Αγίου Γεωργίου Αστακού είναι ορθόδοξο ελληνικό μοναστήρι.

Ιστορία

Ιδρύθηκε το 1990 από τον Αρχιμανδίτη Θεοδόσιο Ευαγγελάτο. Πρόκειται για παλιό ξωκκλήσι που μετατράπηκε σε μονή.
Γενική Συνέλευση του Τενεσσί

Συνταγματική δομή

Σύμφωνα με το Πολιτειακό Σύνταγμα του Τενεσσί του 1870, η Γενική Συνέλευση είναι διθάλαμο νομοθετικό σώμα και αποτελείται από μια Γερουσία τριάντα τριών μελών και μια Βουλή των Αντιπροσώπων ενενήντα εννέα μελών.
Οι αντιπρόσωποι εκλέγονται για διετείς θητείες· σύμφωνα με μια συνταγματική τροποποίηση του 1966 οι γερουσιαστές εκλέγονται για τετραετείς θητίες οι οποίες αλληλεπικαλύπτονται, ούτως ο περιφέρειες με άρτιους αριθμούς να διεξάγουν εκλογές τα έτη των Προεδρικών εκλογών και έκείνες με περιττό αριθμό κατά τα έτη των εκλογών κυβερνήτη του Τενεσσί.

Νομοθετικό σώμα μερικής απασχόλησης

Για να παραμείνει το νομοθετικό σώμα ένα σώμα μερικής απασχόλησης, περιορίζεται σε ενενήντα "νομοθετικές ημέρες" ανά διετή θητεία, συν μέχρι και δεκαπέντε ημέρες για οργανωτικούς σκοπούς στην έναρξη κάθε θητείας. Ως νομοθετική ημέρα θεωρείται κάθε ημέρα που η Βουλή ή η Γερουσία επίσημα συνέρχονται στις αίθουσες κάθε σώματος.
Ο ομιλητής κάθε σώματος δικαιούται μισθό τριπλάσιο αυτού των άλλων μελών. Σύμφωνα με έναν νόμο που ενεργοποιήθηκε το 2004, οι νομοθέτες λαμβάνουν αύξηση αύξηση ίση με αυτήν που δόθηκε στους πολιτειακούς υπαλλήλους το προηγούμενο έτος, αν έχει δοθεί.
Ο κυβρνήτης μπορεί επίσης να καλέσει "έκτακτες συνεδριάσεις", περιορισμένες στο θέμα ή τα θέματα που περιγράφονται στην σύγκληση, περιοριζόμενες σε επιπλέον είκοσι ημέρες. Τα δύο τρίτα καθε σώματος μπορούν επίσης να αρχίσουν μια τέτοια κλήση αιτούμενο για αυτήν.

Νομοθετικός σχεδιασμός

Οι νομοθετικές ημέρες σχεδιάζονται όχι νωρίτερα από τρεις ημέρες κατά την διάρκεια της συνεδρίασης. Οι νομοθετικές συνεδριάσεις και στη Βουλή και στη Γερουσία διεξάγονται την Δευτέρα, την Τετάρτη και την Πέμπτη. Οι Πέμπτες και ο περισσότερες Τετάρτες χρησιμοποιούνται κυρίως για συνελεύσεις επιτροπών και ακροάσες παρά για πραγματικές συνεδριάσεις. Οι Τρίτες και οι Τετάρτες στο Καπιτώλιο του Τενεσσί λαμβάνουν μια εκλεκτκή γεύση τις περισσότερες εβδομάδες, καθώς διάφορες και ποικίλες συστατικές ομάδες στήνουν περίπτερα ενημέρωσης για να πληροφορήσουν τους νομοθέτες σχετικά με τα αντίστοιχα αιτήματά τους.

Συνταγματική συνέλευση

Η συνηθέστερη μέθοδος τροποποίησης του πολιτειακού συντάγματος, και αυτή που χρησιμοποιείτο στο παρελθόν (όλες οι τροποποιήσεις πριν το 1998), είναι η Γενική Συνέλευση να θέσει σε δημοψήφισμα την ερώτηση έαν μια περιορισμένη συνταγματική συνέλευση θα έπρεπε να συγκληθεί για τον σκοπό της εξέτασης τροποποιήσεων σε συγκεκριμένες εξειδικευμένες προβλέψεις του συντάγματος.
Αν οι ψηφοφόροι το εγκρίνουν αυτό σε μια πολιτειακή εκλογή τότε, στην επόμενη πολιτειακή εκλογή, επιλέγουν αντιπροσωπους σε αυτή την συνέλευση. Αυτό το σώμα τότε συνέρχεται (στην αίθουσα της Βουλής του Πολιτειακού Καπιτωλίου) και κάνει τις προτάσεις της. Αυτές οι προτάσεις μπορούν να ψηφιστούν σε οποιαδήποτε εκλογή, είτε σε μια ειδικά διεξαγόμενη ή μαζί με άλλες πολιτειακές εκλογές, και χρειάζεται μόνο να περάσει με μια απλή πλειοψηφία των καταμετρημένων ψήφων.
Αυτή η μέθοδος δεν μπορεί να εφαρμοσθεί συχνότερα από άπαξ κάθε εξαετία.
Φρανσίς Λαι

Σταδιοδρομία

Ο Φράνσις Λάι γεννήθηκε στις 26 Απριλίου του 1932 στη Νίκαια της Γαλλίας. Λίγο μετά τα 20 του εγκαταλείπει την πόλη που γεννήθηκε, μετακομίζει στο Παρίσι όπου και γίνεται μέλος της ιδιαίτερα δραστήριας μουσικής σκηνής της Μονμάρτρης. Το 1965 γνωρίζει τον σκηνοθέτη Κλωντ Λελούς και συνεργάζονται στη συγγραφή της μουσικής για την ταινία του Λελούς Ένας Άντρας Μια Γυναίκα (Un homme et une femme). Η ταινία θα βγει στις αίθουσες τον επόμενο χρόνο και θα γίνει τεράστια επιτυχία. Έκτος από το Όσκαρ ξενόγλωσσης ταινίας και τα άλλα βραβεία ο νεαρός Φράνσις Λάι θα κερδίσει μια υποψηφιότητα για Χρυσή Σφαίρα καλύτερης μουσικής επένδυσης. Η επιτυχία αυτή θα του ανοίξει το δρόμο για μια μεγάλη καριέρα στο σινεμά όχι μόνο στη γενέτειρα του Γαλλία αλλά και στη Μεγάλη Βρετανία και τις Ηνωμένες Πολιτείες. 
Το 1969 γράφει τη μουσική για την ταινία του Ρενέ Κλεμάν Ο Ταξιδιώτης της Βροχής (Le Passager de la Pluie) ενώ ένα χρόνο μετά κερδίζει ένα Όσκαρ και τη Χρυσή Σφαίρα για καλύτερη μουσική επένδυση με τη μουσική που έγραψε για την ταινία Love Story. To soundtrack της ταινίας γίνεται μεγάλη επιτυχία και το κεντρικό τραγούδι Where Do I Begin θα μείνει για πολύ καιρό στα τσαρτς. Ο Λάι έγραψε και τη μουσική για τη συνέχεια της ταινίας Oliver's Story που γυρίστηκε το 1978.
Ο Φράνσις Λάι γνώρισε μεγάλη επιτυχία με τη μουσική που έγραψε για μια σειρά ερωτικών ταινιών όπως τα φιλμ Emmanuelle (1974), Emmanuelle 2 (1975) και Bilitis (1977). Η σύνθεση του Aujourd'hui C'est Toi αποτελεί το μουσικό θέμα της μακροβιότατης σειράς ντοκυμαντέρ του BBC, Panorama. 
Σε μια καριέρα 40 και πλέον ετών ο Φράνσις Λάι έγραψε επίσης μουσική για τηλεοπτικά προγράμματα και είτε μόνος είτε σε συνεργασία με άλλους έχει συνθέσει τη μουσική για πάνω από εκατό ταινίες και έχει προσωπικά γράψει περισσότερα από εξακόσια τραγούδια.
ΦΚ Γιάβορ Ιβάνιτσα

Στάδιο

Έδρα της ομάδας είναι το Ivanjica Stadium, γνωστό και σαν Stadium at Moravica χωρητικότητα 5000 θέσεων.
Πίτα (νήσος)

Το όνομα

Δεν είναι ξεκάθαρη ούτε η παλιά ονομασία ούτε η προέλευση του ονόματος του νησιού.
Στα βυζαντινά χρόνια αναφέρεται το "Μεσονήσιον" σε χρυσόβουλο του Μανουήλ Α΄ Κομνηνού, το οποίο κάποιοι λόγιοι ταυτίζουν με την Πίτα. Κάποιοι άλλοι την ταυτίζουν με το "Τραγονήσιον", που αναφέρεται στο ίδιο χρυσόβουλο.
Ορισμένοι ταυτίζουν την Πίτα με την "Πιτυώδη νήσο", που αναφέρεται από τους αρχαίους γεωγράφους Αρτεμίδωρο και Πλίνιο. Όμως, άλλοι φέρουν αντιρρήσεις, διότι "πιτυώδης" είναι η "πευκόφυτος", κάτι αδύνατο για τη γυμνή από βλάστηση βραχονησίδα.
Τη νεώτερη εποχή, ανέκαθεν οι Έλληνες των υπολοίπων Πριγκηπονήσων αποκαλούσαν το νησί "Πίτα" και οι Τούρκοι με το παραπλήσιο: "Pide". Το πιθανότερο είναι να έλαβε το όνομά της από την ομοιότητά της με τις επιμήκεις πίττες που ζύμωναν οι Πολίτισσες νοικοκυρές.
Σήμερα το επίσημο τουρκικό όνομα της Πίτας είναι: "Kaşık Adası".

Ιστορικές αναφορές

Η Πίτα ήταν ανέκαθεν ακατοίκητη. Όμως, στο ψηλότερο σημείο της νησίδας υπήρχαν από παλιά σκόρπια κιονόκρανα, θραύσματα από κίονες και μια επιτύμβια στήλη, γύρω από μια παλιά κινστέρνα. Τα παλαιοχριστιανικά αυτά κατάλοιπα ενδεχομένως προέρχονται από το κτίριο στο οποίο ο αυτοκράτορας Ζήνων εκτόπισε κάποιον Πέτρο, οπαδό του σφετεριστή του θρόνου Βασιλίσκου, το 477 μ.Χ.
Στα βαθιά απάνεμα νερά της δυτικής πλευράς της συνήθιζαν να αγκυροβολούν τα πλοία τους πολλοί καπεταναίοι. Υπάρχουν αναφορές ότι το 18ο και 19ο αιώνα υδραίικα, σπετσιώτικα και άλλα αιγαιοπελαγίτικα και επτανησιώτικα πλοία άραζαν εκεί, ξεφόρτωναν τα κανόνια τους στη βραχώδη ακτή και τα φόρτωναν πάλι κατά την επιστροφή τους.
Στις αρχές του 20ού αιώνα το νησί ήταν ιδιοκτησία του Αρμένη γιατρού Χιντιριάν. Μεταπολεμικά οι απόγονοί του το πούλησαν στο Ρωσοεβραίο Τσικβασβίλι. Από αυτόν πέρασε στον Εβραίο Dannon, ο οποίος έκτισε ένα θέρετρο στο ψηλότερο σημείο της Πίτας κι ερχόταν με την Ελληνίδα γυναίκα του και παραθέριζαν.
Καλχινία

Στην ελληνική μυθολογία με το όνομα Καλχινία είναι γνωστή η μοναχοκόρη (και μοναχοπαίδι) του Λευκίππου, βασιλιά της Σικυώνας. Η Καλχινία έγινε μητέρα του Περάτου, τον οποίο γέννησε από τον θεό της θάλασσας Ποσειδώνα, και ο οποίος κληρονόμησε το βασίλειο του παππού του.
Κηρύκειο

Στην ελληνική μυθολογία το κηρύκειο (κηρύκειον) ήταν το κύριο έμβλημα του θεού Ερμή. Το κηρύκειο αποτελείται από μία λεπτή ράβδο από ξύλο δάφνης ή ελιάς, γύρω από την οποία είναι τυλιγμένα δύο φίδια που τα κεφάλια τους συναντιώνται αντικρυστά. Πάνω από τα κεφάλια των φιδιών, στην κορυφή της ράβδου, υπάρχουν δύο φτερούγες. Αυτή η μορφή είναι νεότερη. Σε αγγειογραφίες από την αρχαία Ελλάδα τα δύο φίδια βρίσκονται στην κορυφή και σχηματίζουν κύκλο, ενώ τα κεφάλια τους σχηματίζουν δύο «κέρατα» επάνω από τον κύκλο αυτό. Οι φτερούγες συνήθως παραλείπονται. Με την προσθήκη ενός σταυρού στο κάτω μέρος του κύκλου και την αφαίρεση της υπόλοιπης ράβδου, προέκυψε το αστρονομικό και αστρολογικό σύμβολο για τον πλανήτη Ερμή.
Ο μύθος για το πώς προήλθε το κηρύκειο αναφέρει ότι κάποτε ο Ερμής διεχώρισε με το ραβδί του δύο φίδια που πάλευαν άγρια μεταξύ τους. Από τότε λοιπόν το ραβδί με τα δυο φίδια, στολισμένο και με τις φτερούγες του «φτεροπόδαρου» θεού Ερμή, έγινε σύμβολο της ομόνοιας και της καταπαύσεως της διχόνοιας (πρβλ. τον παρόμοιο μύθο του μάντη Τειρεσία). Στην αρχαία Ελλάδα το χρησιμοποιούσαν ως διακριτικό έμβλημα οι πρέσβεις και οι κήρυκες, ώστε να προστατεύονται από εχθρικές προς αυτούς ενέργειες της εξουσίας.
Στην ύστερη αρχαιότητα το κηρύκειο άρχισε να συμβολίζει το εμπόριο, ενώ σήμερα, ιδίως στη Βόρεια Αμερική, χρησιμοποιείται ως σύμβολο της Ιατρικής, από σύγχυση με το παραδοσιακό ιατρικό σύμβολο, τη Ράβδο του Ασκληπιού, η οποία φέρει μόνο ένα φίδι και όχι φτερούγες. Η περιέλιξη ωστόσο των δύο φιδιών θυμίζει περισσότερο τη διπλή έλικα του DNA, από ό,τι το ένα φίδι.
Η πρωταρχική καταγωγή του συμβόλου είναι ίσως Μεσοποταμιακή, όπως μαρτυρείται από την απεικόνιση στο αγγείο του Γκουντέα από το Λαγκάς. Αυτό το αγγείο από πράσινο στεατίτη χρονολογείται από το 2144-2124 π.Χ. και αναπαριστά τον οφιόμορφο θεό Νινγκισντίζα, αγγελιαφόρο της θεάς Ιστάρ.
Πρωτάθλημα ποδοσφαίρου Ιαπωνίας

Ιστορία

Η εναρκτήρια περίοδος του πρωταθλήματος της J.League ξεκίνησε επίσημα με δέκα συλλόγους στις 15 Μαΐου του 1993, όταν η Βέρντι Καβασάκι φιλοξένησε την Γιοκοχάμα Φ. Μαρίνος στο Εθνικό Στάδιο Κασιμιγκαόκα. Παρά την επιτυχία κατά τα πρώτα τρία χρόνια, στις αρχές του 1996 η παρουσία φιλάθλων στις κερκίδες μειώθηκε ραγδαία. Το 1997, η μέση προσέλευση ήταν 10.131, σε σύγκριση με πάνω από 19.000 το 1994.
Η υποδομή του πρωταθλήματος άλλαξε σε μεγάλο βαθμό το 1999. Το πρωτάθλημα απέκτησε εννέα ομάδες από την ημιεπαγγελματική Ιαπωνική Φούτμπολ Λιγκ (JFL) και με μία ακόμη ομάδα από τη J.League δημιουργή8ηκε ένα σύστημα δύο κατηγοριών. Η πρώτη κατηγορία (J1) με δεκαέξι ομάδες και η δεύτερη κατηγορία (J2) με δέκα ομάδες. Η δευτέρου επιπέδου Ιαπωνική Φούτμπολ Λιγκ μετεξελίχθηκε σε τρίτου επιπέδου Ιαπωνική Φούτμπολ Λιγκ.
Επίσης, μέχρι το 2004 (με εξαίρεση την περίοδο 1996), η αγωνιστική περίοδος της J1 χωριζόταν σε δύο γύρους. Στο τέλος κάθε περιόδου, οι πρωταθλήτριες των δύο γύρων αγωνίζονταν μεταξύ τους σε εντός και εκτός έδρας αγώνες, με σκοπό την ανάδειξη της πρωταθλήτριας ολόκληρης της περιόδου. Η Τζούμπιλο Ιβάτα το 2002 και η Γιοκοχάμα Φ. Μαρίνος το 2003, τερμάτισαν στην πρώτη θέση και των δύο γύρων, με αποτέλεσμα να μην υπάρξει αγώνας για την ανάδειξη της πρωταθλήτριας ολόκληρης της περιόδου. Το γεγονός αυτό αποτέλεσε την αιτία για την κατάργηση του συστήματος των δύο γύρων.
Από την περίοδο του 2005, η Τζε Λιγκ Ντιβίζιον 1 απαρτιζόταν από 18 ομάδες (από 16 το 2004) και η μορφή της αγωνιστικής περιόδου έγινε παρόμοια με την ευρωπαϊκή. Ο αριθμός των υποβιβασμένων συλλόγων αυξήθηκε επίσης από 2 σε 2,5 και η 3η χειρότερη ομάδα μετείχε στα πλέι-οφ ανόδου / υποβιβασμού με την 3η καλύτερη της Τζε Λιγκ Ντιβίζιον 2. Έκτοτε, εκτός από μικρές προσαρμογές, η μορφή διεξαγωγής παρέμεινε σταθερή.
Λυγιά Λευκάδας

Γεωγραφία - Ιστορία

Η Λυγιά  βρίσκεται στα ανατολικά παράλια του νησιού, σε απόσταση 7 χλμ Ν. - ΝΑ. της πόλης της Λευκάδας, ανάμεσα στα χωριά Καριώτες (Ν.), Κατούνα (ΒΑ.) και Επίσκοπο (Β.). Είναι χωριό με αξιόλογη τουριστική ανάπτυξη καθώς διαθέτει μικρό λιμάνι για τα ψαροκάικα του νησιού ή σκάφη αναψυχής, αμμουδερές παραλίες, ξενοδοχειακές μονάδες, ενοικιαζόμενα δωμάτια και και αρκετά καταστήματα εστίασης. Ως οικισμός αναγνωρίστηκε για πρώτη φορά το 1961 και προσαρτήθηκε στην κοινότητα Κατούνης. Το 1986 με το ΦΕΚ 54Α - 24/04/1986 ορίστηκε ως έδρα της κοινότητας και το 1997, σύμφωνα με το σχέδιο Καλλικράτης και το ΦΕΚ 244Α - 04/12/1997, προσαρτήθηκε στον τότε δήμο Λευκάδος.